Thibaut Courtois
Thibaut Nicolas Marc Courtois (rođen 11. maja 1992) belgijski je nogometaš koji igra za španski klub Real Madrid i belgijsku reprezentaciju kao golman. Mnogi ga smatraju jednim od najboljih golmana na svijetu. U sezonama 2012/13. i 2013/14. osvojio je Trofej "Ricardo Zamora" dok je bio na posudbi u Atlético Madridu te još jednom 2019/20. u dresu Reala. U finalu Lige prvaka 2022, u kojem je Real pobijedio Liverpool s 1:0, proglašen je igračem utakmice.